Document ID: 32004R1406

ΚΑΝΟΝΙΣΜΌΣ (ΕΚ) αριθ. 1406/2004 ΤΗΣ ΕΠΙΤΡΟΠΉΣ
της 2ας Αυγούστου 2004
για καθορισμό της ισοτιμίας που εφαρμόζεται σε ορισμένες άμεσες ενισχύσεις που έχουν ως γενεσιουργό αίτιο την 1η Ιουλίου 2004
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ (1),
τον κανονισμό (ΕΚ) αριθ. 2808/98 της Επιτροπής, της 22ας Δεκεμβρίου 1998, περί λεπτομερειών εφαρμογής του γεωργονομισματικού καθεστώτος του ευρώ στο γεωργικό τομέα (2), και ιδίως το άρθρο 4 παράγραφος 3 δεύτερη φράση,
Εκτιμώντας τα ακόλουθα:
(1)
Σύμφωνα με το άρθρο 4 παράγραφος 1 του κανονισμού (ΕΚ) αριθ. 2808/98, η γενεσιουργός αιτία της ισοτιμίας που εφαρμόζεται στις ενισχύσεις ανά εκτάριο είναι η αρχή της περιόδου εμπορίας δυνάμει της οποίας χορηγείται η ενίσχυση. Για τις ενισχύσεις στην έκταση για τις αροτραίες καλλιέργειες που προβλέπονται από τον κανονισμό (ΕΚ) αριθ. 1251/1999 του Συμβουλίου, της 17ης Μαΐου 1999, για τη θέσπιση καθεστώτος στήριξης των παραγωγών ορισμένων αροτραίων καλλιεργειών (3), για την ενίσχυση στα οσπριοειδή που προβλέπεται από τον κανονισμό (ΕΚ) αριθ. 1577/96 του Συμβουλίου, της 30ής Ιουλίου 1996, για τη θέσπιση ειδικού μέτρου υπέρ ορισμένων οσπριοειδών (4), καθώς και για την ειδική πριμοδότηση στην ποιότητα για το σκληρό σίτο, την πριμοδότηση στα πρωτεϊνούχα και την πριμοδότηση στα γαλακτοκομικά προϊόντα που προβλέπονται στα κεφάλαια 1, 2 και 7 του τίτλου IV του κανονισμού (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς (5), η γενεσιουργός αιτία της ισοτιμίας είναι η 1η Ιουλίου 2004.
(2)
Σύμφωνα με το άρθρο 4 παράγραφος 3 του κανονισμού (ΕΚ) αριθ. 2808/98, η ισοτιμία που θα χρησιμοποιηθεί για τις ενισχύσεις ανά εκτάριο ισούται με το μέσο όρο, υπολογιζόμενο pro rata temporis, των ισοτιμιών που εφαρμόζονται κατά το μήνα που προηγείται της ημερομηνίας της γενεσιουργού αιτίας.
(3)
Το άρθρο 1 του κανονισμού (ΕΟΚ) αριθ. 1793/93 της Επιτροπής, της 30ής Ιουνίου 1993, για τη γενεσιουργό αιτία των ισοτιμιών που θα χρησιμοποιηθούν στον τομέα του λυκίσκου (6) προβλέπει ότι η ισοτιμία που θα εφαρμοστεί για την ενίσχυση του λυκίσκου που προβλέπεται στο άρθρο 12 του κανονισμού (ΕΟΚ) αριθ. 1696/71 του Συμβουλίου, της 26ης Ιουλίου 1971, περί κοινής οργανώσεως της αγοράς στον τομέα του λυκίσκου (7), ισούται με το μέσο όρο, υπολογιζόμενο pro rata temporis, των ισοτιμιών που εφαρμόζονται κατά το μήνα που προηγείται της 1ης Ιουλίου του έτους συγκομιδής.
(4)
Πρέπει συνεπώς να καθοριστούν οι ισοτιμίες που εφαρμόζονται στις σχετικές ενισχύσεις σύμφωνα με το μέσο όρο pro rata temporis των ισοτιμιών που εφαρμόζονται κατά το μήνα Ιούνιο 2004,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ισοτιμίες που εμφαίνονται στο παράρτημα εφαρμόζονται στα ακόλουθα ποσά των οποίων η γενεσιουργός αιτία είναι η 1η Ιουλίου 2004:
α)
ενισχύσεις στην έκταση για τις αροτραίες καλλιέργειες που προβλέπονται από τον κανονισμό (ΕΚ) αριθ. 1251/1999·
β)
ενίσχυση στα οσπριοειδή που προβλέπεται από τον κανονισμό (ΕΚ) αριθ. 1577/96·
γ)
ειδική ενίσχυση στην ποιότητα για το σκληρό σίτο, που προβλέπεται στο κεφάλαιο 1 του τίτλου IV του κανονισμού (ΕΚ) αριθ. 1782/2003·
δ)
πριμοδότηση στα πρωτεϊνούχα που προβλέπεται στο κεφάλαιο 2 του τίτλου IV του κανονισμού (ΕΚ) αριθ. 1782/2003·
ε)
ενίσχυση στα γαλακτοκομικά προϊόντα και συμπληρωματικές ενισχύσεις που προβλέπονται στο κεφάλαιο 7 του τίτλου IV του κανονισμού (ΕΚ) αριθ. 1782/2003·
στ)
ενίσχυση στο λυκίσκο που προβλέπεται στο άρθρο 12 του κανονισμού (ΕΟΚ) αριθ. 1696/71.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι υποχρεωτικός ως προς όλα τα μέρη και ισχύει άμεσα σε κάθε κράτος μέλος.
Βρυξέλλες, 2 Αυγούστου 2004.

Labels: 2
17
6